Ilustracija: 123Rf

DOK neki to zovu "svetogrđem" a drugi uopće ne vide u čemu je problem, jedna beogradska pekara masovno prodaje "burek" od Plazma keksa i Eurocrema, koji je postao pravi hit među građanima, piše Kurir.

Vlasnica pekare, 27-godišnja Mara kaže da su se ljudi u početku zgražali, ali da sada jedva stignu ispeći dovoljno slatkih bureka - tolika je potražnja.

Tekst se nastavlja ispod oglasa

"Iskreno, ne znam odakle mi ideja. Samo mi je palo na pamet. Sjedila sam s mamom i pričala o promjenama koje bih mogla uvesti u pekaru, a da to bude nešto neobično. I onda sam samo rekla “hajde da napravimo slatki burek”, govori Mara koja je prije dvije godine naslijedila obiteljski posao.

"U početku su burek kupovale samo mlađe generacije, ali sada zaista dolaze ljudi svih godišta", objašnjava Mara, dodajući da je princip pripreme isti kao i kod standardnog bureka, samo se punjenje razlikuje. U ovoj pekari sve se radi ručno, a Mara tvrdi da je okus slatkog bureka sličan palačinkama.



"Postoje dani kada ne stignemo ispeći ih, ljudi dolaze i kupuju za sebe, za kolege, prijatelje... Djeca dođu i ponašaju se kao da je riječ o svjetskom čudu, pitaju mogu li samo pogledati kako izgleda. U prosjeku prodam oko desetak tepsija za dan, ali bude nekad i preko 15", kaže Mara.